Diari Oficial de la Generalitat Valenciana


Sumari del DOGV 7427, del 19-12-2014 (2014/11569)

RESOLUCIÓ de 17 de desembre de 2014, del secretari autonòmic d'Economia i Ocupació i director general del Servici Valencià d'Ocupació i Formació, per la qual es publica l'ampliació dels crèdits màxims que han de finançar les subvencions destinades a recolzar la inserció laboral de treballadors amb discapacitat en centres especials d'ocupació, a través del programa d'ajudes per a finançar els costos salarials dels treballadors amb discapacitat, regulades en l'Orde 12/2014, de 30 de maig, de la Conselleria d'Economia, Indústria, Turisme i Ocupació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7427

Data del DOGV
:   19-12-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/11459


Data del document
:   17-12-2014

Organisme emissor
:   Servei Valencià d'Ocupació i Formació

Tipus de document
:   Resolució

Descriptors 

:   * Servei Valencià d'Ocupació i Formació

RESOLUCIÓ de 17 de desembre de 2014, del secretari autonòmic d'Economia i Ocupació i director general del Servici Valencià d'Ocupació i Formació, per la qual es publica l'ampliació dels crèdits màxims que han de finançar les subvencions destinades a recolzar la inserció laboral de treballadors amb discapacitat en centres especials d'ocupació, a través del programa d'ajudes per a finançar els costos salarials dels treballadors amb discapacitat, regulades en l'Orde 12/2014, de 30 de maig, de la Conselleria d'Economia, Indústria, Turisme i Ocupació. [2014/11444]  
En el Diari Oficial de la Comunitat Valenciana de 6 de juny de 2014, número 7290, es va publicar l'Orde 12/2014, de 30 de maig, de la Conselleria d'Economia, Indústria, Turisme i Ocupació, per la qual es convoca i regula la concessió de subvencions públiques destinades al foment de l'ocupació per a persones amb discapacitat en centres especials d'ocupació i enclavaments laborals en l'exercici 2014. La dita orde va ser objecte de correcció d'errors publicada en el DOCV del 20 de juny de 2014 i de modificació a través de l'Orde 28/2014, de 27 d'agost, de la Conselleria d'Economia, Indústria, Turisme i Ocupació.  
En l'Orde 12/2014, i de conformitat amb la Llei 6/2013, de 26 de desembre, de Pressupostos de la Generalitat per a l'exercici 2014 (DOCV 7182, 30.12.2013), així com amb el que disposa l'article 47.11 del text refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, es va donar publicitat a les línies de crèdit i a l'import global màxim destinat a finançar estes subvencions. En la seua disposició addicional primera es va establir que estes ajudes es financen per un import global màxim de 83.438.957 euros, amb càrrec al capítol 4, subprograma 322.51, Foment d'Ocupació, segons el detall de línies i imports que a continuació s'especifiquen:  
a) Les ajudes als costos salarials per al manteniment de llocs de treball ocupats en centres especials d'ocupació, regulades en el títol II d'esta orde, així com les ajudes a l'empresa ordinària per contractació indefinida de treballadors amb discapacitat procedents d'enclavaments laborals regulades en el títol III d'esta orde, es finançaran amb càrrec al capítol 4, codi línia T2240000, per un import màxim de 34.846.704 euros, corresponents a fons procedents del SEPE.  
  
b) Les ajudes per a la inversió establides en els títols II i III d'esta orde, destinades a l'adaptació de llocs de treball i/o eliminació de barreres arquitectòniques en centres especials d'ocupació i en empreses ordinàries que contracten treballadors amb discapacitat procedents d'un enclavament laboral, es finançaran amb càrrec al capítol 7, codi línia T2243000, per un import global màxim de 30.000 euros, fons procedents del SEPE.  
De conformitat amb el que establix la disposició addicional primera de l'Orde 12/2014, de 30 de maig, considerant les sol·licituds presentades fins al moment en el Programa de subvenció del cost salarial corresponent als llocs de treball ocupats per persones amb discapacitat, i que amb el crèdit destinat a estes ajudes no es podran atendre, i existint crèdit disponible, atés que l'ampliació de la línia T2240000 en virtut de modificació pressupostària aprovada mitjançant resolució de 7 de novembre de 2014, del secretari autonòmic d'Economia i Ocupació i director general del SERVEF (publicada en el DOCV del 12.11.2014) correspon incrementar el finançament pressupostari i publicar una dotació addicional de fons per als esmentats programes, sense establir un nou termini de presentació de sol·licituds. El programa de suport a la contractació indefinida de treballadors amb discapacitat procedents d'enclavaments laborals, que regula el títol III de l'Orde 12/2014, no ha tingut cap sol·licitud en el present exercici, i ja ha finalitzat el termini de presentació de sol·licituds.  
  
En conseqüència, i en virtut de la delegació de la competència continguda en la disposició final primera de l'Orde 12/2014 resolc:  
  
Únic  
Ampliar la dotació pressupostària assignada en l'Orde 12/2014, de 30 de maig, de la Conselleria d'Economia, Indústria, Turisme i Ocupació, per a les ajudes als costos salarials per al manteniment dels llocs de treball ocupats per treballadors amb discapacitat en centres especials d'ocupació, regulades en el capítol II de la dita orde, en 2.016.400 euros, amb càrrec al capítol 4, codi de línia T2240000 del subprograma 322.51, Foment d'Ocupació, fons procedents del Servici Públic d'Ocupació Estatal (SEPE).  
Després de l'increment, la dotació per a estes ajudes als costos salarials de treballadors amb discapacitat en centres especials d'ocupació, té un crèdit global màxim de 21.614.028 euros, i la dotació de l'Orde 12/2014, un crèdit global màxim de 18.503.037 euros.  
  
Contra la present resolució, que posa fi a la via administrativa, podrà interposar-se un recurs contenciós administratiu en el termini de dos mesos, comptats des de l'endemà de la seua notificació, davant del jutjat contenciós administratiu corresponent de la Comunitat Valenciana, d'acord amb el que establixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant del director general del SERVEF en el termini d'un mes, computat segons els termes mencionats, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjuí que puga interposar-se qualsevol altre recurs dels previstos en la legislació vigent.  
  
València, 17 de desembre de 2014.- El secretari autonòmic d'Economia i Ocupació i director general del Servef: Fernando Díaz Requena.